Järva-Jaani

Järva-Jaani on alev Järva maakonnas Järva vallas.

Järva-Jaani on Järva valla halduskeskus. Aastatel 1991–2017 oli see Järva-Jaani valla halduskeskus.

Asulat läbib Tartu–Jõgeva–Aravete maantee (varasema nimega Piibe maantee). Järva-Jaani ja Kuusna küla vahel on 1798. aasta atlases Piibe maantee ääres Tamme kõrts. Järva-Jaanist hargneb tee Karinu küla suunas.

pisi|Droonivideo Järva-Jaanist (juuli 2021)
pisi|Järva-Jaani keskus 120 meetri kõrgusel loodest vaadatuna (juuli 2021)
Asulas on ajaloomälestisena arvele võetud Järva-Jaani Vabadussõjas langenute matmispaik.

Alevi alal on Järva-Jaani järv.

Alevi järgi on nime saanud siluri Järva-Jaani kihid, sealne paemurd on ka nende kihtide stratotüüp.

 Ajalugu 
Alev tekkis 19. sajandi lõpul Piibe maantee äärde Järva-Jaani kirikumõisa (1798. aasta atlases "St. Johannis"), Keika küla (Ludwig August Mellini koostatud 1798. aasta atlases Keika, varem Keitise) ja Orina mõisa (1798. aasta atlases "Orgena") maadele.

Aastal 1920 avati asulas Türi-Paide-Tamsalu raudtee Järva-Jaani raudteejaam, mis suleti aastal 1972.

Järva-Jaani Orina mõisas tegutses aastatel 1924–1947 Järva-Jaani Tütarlaste Kodumajanduskool, 1947. aastast asutati kodumajanduskooli asemel Järva-Jaani Mehhaniseerimiskool, 1954. aastast Järva-Jaani põllumajanduse mehhaniseerimiskool nr 6, mehhaniseerimiskool koolitas peamiselt noormehi traktoristideks, autojuhtideks, kombaineriteks ja mehaanikuteks. Kooli baasettevõte oli Järva-Jaani kolhoos. 1963. aastast Järva-Jaani Maakutsekool nr 31, 1972. aastast Järva-Jaani Kutsekeskkool nr 31 ja aastatel 1990–1993 Järva-Jaani põllutöökool, mis tegutses kuni 1997. aastani Paide kutsekooli filiaalina, misjärel suundusid õpilased õppima Paidesse.Valev Väljaots, Kindluse ehituse õpetusest nüüdisaegse kutseõppeni, Koolide nimetusi aegade jooksul, Järva Teataja, nr 51, 6. mai 2014.

Järva-Jaani oli alev 1945–1987. Alevi õigused taastati 2. juunil 2005. Vahepeal oli tegemist alevikuga.

 Vaata ka 
 Järva-Jaani kirik
 FC Järva-Jaani
 Järva-Jaani kirikumõis
 Järva-Jaani Kasekopli staadion
 Järva-Jaani Tuletõrjemuuseum
 Järva-Jaani Tuletõrje Selts
 Kolhoosi Aktivist
 Järva-Jaani pastoraat
 Järva-Jaani Raamatukogu
 Järva-Jaani Gümnaasium
 Järva-Jaani kultuurimaja

 Viited 

Kategooria:Eesti alevid
Kategooria:Eesti endised alevikud
Kategooria:Järva vald